作者:李白
標題:上崔相百憂章
內容:共公赫怒，天維中摧。鯤鯨噴蕩，揚濤起雷。魚龍陷人，箭發石開，戈揮日回。鄒衍慟哭，燕霜颯來，微誠不感。猶縶夏臺。蒼鷹搏攫，丹棘崔嵬。豪聖凋枯，王風傷哀。斯文未喪，東嶽豈頹。穆逃楚難，鄒脫吳災。見機苦遲，萬憤結習，憂從中催。金瑟玉壺，盡為愁媒。舉酒太息，冶長非罪，尼父無猜。覆盆倘舉，應照寒灰。